Държавен вестник, бр. 97, 2019 г., стр. 83

БРОЙ  97	
Д Ъ Р Ж А В Е Н  В Е С Т Н И К 	
СТР.  83  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ВЪТРЕШНИТЕ РАБОТИ
Наредба за изменение и допълнение на Наред­
ба № I-45 от 2000 г. за регистриране, отчет, 
спиране от движение и пускане в движение, 
временно отнемане, прекратяване и възста­
новяване на регистрацията на моторните 
превозни средства и ремаркета, теглени от 
тях, и реда за предоставяне на данни за ре­
гистрираните пътни превозни средства (обн., 
ДВ, бр. 31 от 2000 г.; изм. и доп., бр. 48 и 105 
от 2002 г., бр. 68 и 105 от 2003 г., бр. 1, 21, 34, 
59, 93 и 99 от 2006 г., бр. 57 от 2007 г., бр. 20, 
40 и 53 от 2008 г., бр. 94 от 2009 г., бр. 80 от 
2011 г., бр. 67 от 2012 г., бр. 45 от 2014 г., бр. 31 
от 2015 г., бр. 30 от 2016 г., бр. 62 от 2017 г., 
бр. 20 от 2018 г. и бр. 47 от 2019 г.)
§ 1. В чл. 1 ал. 2 се изменя така:
„(2) Тази наредба се прилага и спрямо 
гражданите на Европейския съюз и члено-
вете на техните семейства, гражданите на 
държави – страни по Споразумението за 
Европейското икономическо пространство, 
гражданите на Конфедерация Швейцария и 
членовете на техните семейства, които не са 
граждани на Европейския съюз, Европейското 
икономическо пространство и Конфедерация 
Швейцария, притежаващи удостоверение за 
продължително пребиваване, удостоверение 
за постоянно пребиваване, разрешение за 
пребиваване или карта за пребиваване на 
член на семейството на гражданин на Съюза, 
издадени при условията на Закона за влизането, 
пребиваването и напускането на Република 
България на гражданите на Европейския съюз 
и членовете на техните семейства, както и 
спрямо членове на семейства на български 
граждани, които не са граждани на Евро-
пейския съюз, притежаващи разрешение за 
пребиваване, издадено при условията на За-
кона за чужденците в Република България.“
§ 2. В чл. 6 се правят следните изменения 
и допълнения:
1. Алинеи 2 и 3 се изменят така:
„(2) Идентификация на превозни средства 
и/или монтаж на табели с регистрационен 
номер извън пунктовете за регистрация и 
идентификация се извършва:
1. след подаване на заявление до началника 
на отдел/сектор „Пътна полиция“ при СДВР/
ОДМВР – при идентификация на превозни 
средства и/или монтаж на табели с регис-
трационен номер на територията на СДВР/
ОДМВР по месторегистрация на превозните 
средства по мястото, където следва да бъде 
регистрирано превозното средство; 
2. след подаване на заявление до директора 
на ГДНП – при идентификация на превозни 
средства и/или монтаж на табели с регис-
трационен номер на територия, различна от 
територията, обслужвана от СДВР/ОДМВР по 
месторегистрация на превозните средства по 
мястото, където следва да бъде регистрирано 
превозното средство. 
(3) Идентификация на превозни средства 
и/или монтаж на табели с регистрационен 
номер в случаите по ал. 2, т. 1 се допуска, 
ако собственикът е заявил не по-малко от 5 
броя превозни средства.“
2. Създават се ал. 4, 5 и 6:
„(4) Идентификация на превозни средства 
и/или монтаж на табели с регистрационен 
номер в случаите по ал. 2, т. 2 се допуска, 
ако собственикът е заявил не по-малко от  
10 броя превозни средства.
(5) Идентификация на превозни средства 
и/или монтаж на табели с регистрационен 
номер в случаите по ал. 2, т. 1 и 2, чиито 
технически характеристики и/или моментно 
техническо състояние ограничават скоростта 
на движение и/или създават затруднения в 
пътното движение, се извършват, без да се 
прилагат изискванията за минимален брой 
ПС съгласно ал. 3 и 4.
(6) Идентификация на превозни средства 
и/или монтаж на табели с регистрационен 
номер извън пунктовете за регистрация и 
идентификация не се допуска, когато:
1. на превозното средство е наложен запор 
или друго законово ограничение;
2. не е установена собствеността на пре-
возното средство;
3. има несъответствие с нормативните 
изисквания.“
§ 3. В чл. 16 се създава ал. 10:
„(10) Информация за превозното средство и 
сключения договор не се обменя по електро-
нен път между МВР и Нотариалната камара 
в случаите, когато данни за ЕИК/БУЛСТАТ 
за праводателя и/или приобретателя не могат 
да бъдат намерени в търговския регистър или 
в регистър БУЛСТАТ.“
§ 4. В чл. 18б, ал. 1, т. 7 след думите „ор-
ган на съдебната власт“ се добавя „или друг 
компетентен орган“.
§ 5. В чл. 23 се създава ал. 4:
„(4) Графичните знаци на регистрационния 
номер за моторни превозни средства, които 
се задвижват само с електрически двигател, 
се нанасят с черен цвят на зелен светлоот-
разителен фон.“
§ 6. В т. 1 от приложение № 10 към чл. 40, 
ал. 9 се правят следните изменения и допъл-
нения:
1. В основния текст след думите „Минис-
терството на вътрешните работи“ се добавя 
„потвърждава данните за идентификация на 
собственика на ПС и“.